โรงพยาบาลราชทัณฑ์ เปิดบริการตรวจโควิด-19 ให้ประชาชนที่มีความเสี่ยงสูงช่วงวันหยุด
นายแพทย์วัฒย์ชัย มิ่งบรรเจิดสุข รักษาการผู้อำนวยการโรงพยาบาลราชทัณฑ์ กล่าวในรายการ NBT รวมใจสู้ภัยโควิด-19 ว่า วันนี้ (2 พ.ค. 64) เป็นวันแรกที่โรงพยาบาลราชทัณฑ์ได้เปิด LEB ให้ประชาชนที่มีความเสี่ยงสูงสามารถตรวจหาเชื้อโควิด-19 ได้ในวันหยุดราชการ ซึ่งเป็นภารกิจพิเศษเพื่อบรรเทาความเดือดร้อนให้ประชาชนที่มีความเสี่ยงสูงโดยปกติแล้วจะเปิดให้บริการปกติวันจันทร์ถึงศุกร์ตั้งแต่เวลา 08.30-14.30 น. ซึ่งวันนี้เปิดให้บริการตั้งแต่เวลา 08.30 น. ที่ผ่านมา มีประชาชนเข้ารับบริการตรวจแล้วประมาณ 30-40 คน คาดว่าจะสามารถตรวจให้ประชาชนได้ประมาณ 200 คนต่อวัน ทั้งนี้ ในส่วนของโรงพยาบาลราชทัณฑ์หากพบผู้ติดเชื้อจะเร่งประสานหน่วยงานที่เกี่ยวข้องและแนะนำถึงข้อปฏิบัติที่ถูกต้องโดยสามารถขอเข้ารับบริการได้ที่โรงพยาบาลราชทัณฑ์ ถนนงามวงศ์วาน แขวงลาดยาว เขตจตุจักร กรุงเทพมหานครนอกจากนี้ รักษาการผู้อำนวยการโรงพยาบาลราชทัณฑ์ กล่าวแนะนำกรณีที่มีผู้ติดเชื้อโควิด-19ในครอบครัวว่า ถือเป็นผู้ที่มีประวัติที่มีความเสี่ยงสูงจำเป็นต้องได้รับการตรวจโดยเร็วหากพบว่ามีเชื้อต้องได้รับการรักษาต่อไป